钦定古今图书集成/明伦汇编/氏族典/第583卷 > 《白居易长庆集》 > 皇甫真
## 钦定古今图书集成/明伦汇编/氏族典/第583卷 > 《白居易长庆集》 > 皇甫真

按《晋书慕容𬀩载记》：“皇甫真，字楚季，安定朝那人也。
弱冠，以高才，廆拜为辽东国侍郎。皝嗣位，迁平州别
驾。后以破麻秋之功，拜辽东、营丘二郡太守，皆有善
政。及儁僭位，入为典书令。后从慕容评攻拔邺都，珍
货充溢，真一无所取，惟存恤人物，收图籍而已。儁临
终，与慕容恪等俱受顾托。吕护之叛，恪以真为冠军”
将军、别部都督。真性清俭寡欲，不营产业，饮酒至《石
馀》不乱。雅好属文，凡著诗赋四十馀篇。王猛入邺，真
从入关，为奉车都尉，数岁而死。